અમદાવાદ– પાટીદાર નેતા હાર્દિક પટેલે 3 નવેમ્બરનું કોંગ્રેસને અલ્ટીમેટમ આપ્યું હતું કે કોંગ્રેસ પાટીદારોની અનામતને લઈને પોતાનું સ્ટેન્ડ કલીયર કરે… જે પછી આજે પ્રદેશ કોંગ્રેસ અને પાસના નેતાઓ વચ્ચે અમદાવાદના પ્રદેશ કોંગ્રેસના કાર્યાલયમાં બેઠકોનો દોર શરૂ થયો હતો. હાર્દિક પટેલ આ બેઠકમાં ગેરહાજર હતાં, પણ તેમના મોકલેલા સભ્યો હાજર રહીને હાર્દિક પટેલ વતી ચર્ચા કરી હતી. આ બેઠક પછી કોંગ્રેસે પ્રેસ કોન્ફરન્સ કરી હતી, અને પાટીદારો પ્રત્યેનો ભારોભાર પ્રેમ છલકાતો હોય તેમ જાહેરાતો કરી હતી. જો કે હજી એ સ્પષ્ટ થયું નથી કે પાસના હાર્દિક પટેલ કોંગ્રેસ સાથે જોડાશે કે નહી. કોંગ્રેસે તો છૂટાં હાથે વચનો આપી દીધાં છે.